2020. gada 14. aprīlī Noteikumi Nr. 208

Rīgā (prot. Nr. 24 63. §)

**Grozījumi Ministru kabineta 2015. gada 25. augusta noteikumos Nr. 492 "Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā"**

Izdoti saskaņā ar Lauksaimniecības un lauku

attīstības likuma 5. panta ceturto daļu

Izdarīt Ministru kabineta 2015. gada 25. augusta noteikumos Nr. 492 "Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā" (Latvijas Vēstnesis, 2015, 172., 207. nr.; 2016, 196. nr.; 2018, 187. nr.; 2019, 48., 227. nr.) šādus grozījumus:

1. Aizstāt 3.1 punktā vārdus "triju mēnešu" ar vārdu "mēneša".

2. Papildināt 10.1. apakšpunktu aiz vārdiem "dzīvnieku vai augu slimība" ar vārdiem un skaitļiem "(izņemot Eiropas Parlamenta un Padomes 2014. gada 15. maija Regulas (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK, I pielikumā minētās slimības)".

3. Papildināt 13. punktu ar otro teikumu šādā redakcijā:

"Iesniegumu iesniedz ne ātrāk kā apdrošināšanas polises spēkā stāšanās dienā."

Ministru prezidents A. K. Kariņš

Zemkopības ministrs K. Gerhards